Kristīne Opolais

**Kristīne Opolais** () er ein latvisk opera-sopran. Ho har sunge på dei mest kjende scenene internasjonalt, og har vore kjend som ein av dei mest etterspurde Puccini-tolkarane i operaverda.

## Bakgrunn og privatliv
Opolais vart fødd i den latviske byen Rēzekne. Ho vart utdanna ved Det latviske musikkakademiet, der ho studerte under  og . Etter tilråding frå kollegaen Elīna Garanča studerte ho seinare også med  i Amsterdam. Dette vart eit vendepunkt i karrieren, då Honig hjelpte henne med å gjere endringar som gjorde henne til ein mindre anstrengt og meir naturleg songar. I 2007 studerte ho med , professor i song ved Noregs musikkhøgskole.

Opolais var gift med dirigenten  frå 2011 til 2018.

## Karriere
Opolais vart medlem av koret ved den latviske nasjonaloperaen i 2001, og debuterte som solist i 2003 i rolla som Musetta i *[[La bohème]]*. Det var der ho møtte den framtidige ektemannen sin, dirigenten Andris Nelsons. Ho var finalist i den internasjonale konkurransen for operasongarar, Feruccio Tagliavini, i Austerrike i 2003. Ho deltok jamleg i operaprosjekt, konsertar og festivalar i heimlandet, og turnerte internasjonalt med den latviske nasjonaloperaen. 

I 2006 debuterte Opolais ved Staatsoper Berlin, etterfølgd av La Scala i Milano og Wiener Staatsoper i 2008, og i oktober 2010 ved Bayerische Staatsoper i tittelrolla i Dvořáks *Rusalka* i ein ny produksjon regissert av Martin Kušej. I 2011 debuterte ho ved Londons Royal Opera, der ho song tittelrolla i Puccinis *[[Madama Butterfly]]*, dirigert av Nelsons. I 2013 debuterte ho på BBC Promenade Concerts i Royal Albert Hall i London, der ho song ariar av Verdi og Tsjajkovskij med Birmingham symfoniorkester.

I 2014 song Opolais på premieren til to Puccini-operaer ved Metropolitan Opera i New York, to dagar på rad. Ho hadde tittelrolla i *Madama Butterfly*, som hadde premiere om kvelden. Dagen etter, med berre fem og ein halv times varsel, steppa ho inn for , som var for sjuk til å opptre, i rolla som Mimì i matinéen av *La bohème*. Matinéen vart kringkasta internasjonalt som ein del av TV-serien *Metropolitan Opera Live in HD*. Opolais framførte rolla igjen i Metropolitan Opera si sesongoppsetjing i 2014/15. For *Madama Butterfly* fekk ho gode meldingar. *New York Observer* merkte seg hennar «svevande stemme og gjennomtrengande teatralske nærvær», og at «ho er den mest fengslande Met Cio-Cio-San sidan  sist song rolla her for nesten 20 år sidan».
Opolais medverka på Jonas Kaufmann sitt album *Nessun Dorma – The Puccini Album*, som vart nominert til Grammy Award i kategorien «beste klassiske solovokalalbum» i 2016.

I tillegg til Jonas Kaufmann har Opolais sunge med mellom andre Anna Netrebko, ,  , , , , Plácido Domingo, Dimasj Qudajbergen, , , , , , og .

## Prisar og utmerkingar
Opolais har motteke ei rekkje prisar i heimlandet, mellom anna songerens Paul Sakss-pris (2004), Latvias årlege teaterpris (2005), beste operakunstnar (2005), Latvias kulturfondpris «Spidolas balva» (2005) og Latvias store musikkpris (2005).

I 2016 vart ho utnemnd til kommandør av Trestjerneordenen, for sine store fortenester til beste for staten Latvia, strålande kunstnarlege prestasjonar og framifrå innsats innan operakunsten i Latvia og i verda.

For sine framifrå prestasjonar og langvarige internasjonale representasjon av operaverda fekk ho ein æresdoktorgrad frå Kypros musikkakademi i 2021, og vart den første kunstnaren som vart utnemnd til æresmedlem av Athens filharmoniske orkester.

## Kjelder

**Denne artikkelen bygger på «[[:nb:Kristine Opolais|Kristine Opolais]]» frå ,  den 5. mars 2026.*